Roket

**Roket** ( serapan *rocchetto* "peleting" melalui bahasa Inggeris *rocket*) atau **cerawat**/**ceruat** ( serapan  *jàrùuat* lanjut dari ) jenis kenderaan menujah melalui tindak balas campuran satu atau lebih bahan api yang dibawa dalam ekzos ceruat yang melancarkannya. Duluannya yakni "panah api" (火箭 *huǒjiàn*) dicipta di China seawal 300 S.M. menggunakan ubat bedil untuk hiburan / keagamaan (untuk menghalau hantu syaitan) yang juga mencabang sebagai bunga api, tetapi kemudiannya digunakan untuk peperangan pada abad ke-11; "panah api" sendirinya tersenarai dalam kitab *Huǒlóngjīng* (火龍經 "Kitab Naga Api") pada zaman kerajaan Ming. Teknologi persenjataan ini dikembangkan lanjut membentuk peluru berpandu kendali diri yang dilancarkan kapal terbang penyerang bumi atau pasukan darat pada sasaran tetap seperti bangunan. Ketika zaman Vietnam, terdapat juga ceruat lancar udara tanpa kendali bernuklear yang direka untuk menyerang kapal terbang yang terbang dalam formasi. Tujahan ini digambarkan mengikut hukum gerakan Newton ke-3.

Saiz roket/ceruat berbeza dari model kecil yang oleh dibeli di kedai hobi, kepada bersaiz besar Saturn V yang digunakan untuk program Apollo. Roket/ceruat perlu digunakan apabila tidak terdapat bahan lain (bumi, air, atau udara) yang boleh digunakan oleh sesebuah pesawat untuk menolak dirinya dan oleh itu perlu membawa kesemua bahan api yang diperlukan pesawat (seperti di angkasa). Terdapat banyak jenis roket, dan senarai lengkap boleh didapati dalam tujahan kapal angkasa.

Kebanyakan roket/ceruat semasa ditenagakan kimia sama ada berbahan api pepejal seperti Penguat Roket Pepejal Ulang-alik Angkasa, atau bahan api pepejal, seperti enjin utama Pengangkut Ulang-alik Angkasa. Reaksi kimia dimulakan dengan bahan api di dalam kamar pembakaran, dan gas panas yang terhasil meluncur keluar melalui corong pada hujung bersetentangan arah roket. Tekanan gas di dalam kamar pembakaran dan corong menghasilkan tujahan yang mendorong ceruat ke hadapan.

Jenis ceruat lain yang semakin sering digunakan adalah peluncur ion, yang menggunakan eletrik dan bukannya tenaga kimia untuk memecut tindak balas jisim mereka. Roket nuklear terma juga telah dibangunkan, tetapi tidak pernah digunakan.

Oleh kerana tekanan pada dinding ceruat lemah, penggunaan ceruat dalam perperangan mendahului penggunaan meriam, yang memerlukan teknologi logam yang lebih tinggi. Peranan ceruat dalam peperangan mendedah ceruat kepada pihak Eropah apabila Empayar Uthmaniyah menggunakan ceruat ketika mengepung Kustantinyah pada 1453. Selama beberapa abad ceruat kekal menjadi misteri kepada Barat.

Pada akhir abad ke-18, ceruat digunakan dalam peperangan di India menentang British, yang mengambil dan memajukannya dengan lebih lanjut dalam abad ke-19. Tokoh utama dalam bidang ini adalah William Congreve model paling masyhur yang merebak keseluruh Eropah malah  diabadikan kepada lagu kebangsaan US, The Star-Spangled Banner.

Roket ketika itu amat tidak cekap. Roket moden bermula apabila Robert Goddard meletakkan corong de Laval pada kamar pembakaran enjin roket, menggandakan tujahan meningkatkan kecekapan, membuka kemungkinan kepada perjalanan angkasa yang partikal.

Teknik ini kemudiannya digunakan pada ceruat V-2, direka oleh Wernher von Braun yang menjadi pemain utama dalam memajukan ceruat moden. V2 digunakan dengan luasnya oleh Adolf Hitler dalam peringkat akhir Perang Dunia II sebagai senjata menakutkan kepada penduduk British, setiap pelancaran yang berjaya mencecah tinggi ke angkasa dan memulakan permulaan Zaman Angkasa.

## Rujukan

## Lihat juga
* Daftar rocket
* Enjin denyutan jet

## Pautan luar:
* Daftar rocket and peluru berpandu menurut huruf